
R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	La bugetul local al Municipiului Brad pe anul 2024 s-au încasat venituri în plus față de cele prognozate în sumă de 1.019,01 mii lei, din care:
- suma de 46,80 mii lei provine din sume alocate de la Ministerul Investițiilor și Proiectelor Europene pentru proiectul „DEZVOLTAREA REȚELELOR INTELIGENTE DE DISTRIBUȚIE A GAZELOR NATURALE ÎN MUNICIPIUL BRAD, JUDEȚUL HUNEDOARA”, cod SMIS 148922;
- suma de 12,21 mii lei provine din sume alocate de la Ministerul Dezvoltării Lucrărilor Publice și Administrației pentru Programul Național de Redresare și Reziliență C5 B2.2. a – 576 – ”Reabilitare termică pentru creșterea eficienței energetice a clădirii administrative a Serviciului Public de Desfacere HAN – PIAȚĂ ȘI OBOR”.
[bookmark: _Hlk150238664]Prin adresa nr. 5160/06.03.2024, înregistrată la Primăria Municipiului Brad cu nr. 22846/07.03.2024, s-a alocat suma de 960 mii lei din sume defalcate din TVA pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București, pe anul 2024, pentru finanțarea Programului național ”Masă sănătoasă”, în perioada desfășurării activităților didactice din învățământul preuniversitar de stat în anul 2024.
[bookmark: _Hlk150238804]Astfel, veniturile se stabilesc în sumă de 41.628,69 mii lei, iar cheltuielile în sumă de 45.506,29 mii lei, după cum rezultă din Referatul nr. 23805/14.03.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Urmare celor de mai sus, veniturile bugetului local al Municipiului Brad pe anul 2024 se majorează cu suma de  1.019,01mii lei la următoarele capitole bugetare: 
- 11.02. ”Sume defalcate din T.V.A.” .......................................     960,00 mii lei;
- 42.02. ”Subvenții de la bugetul de stat” .....................................  59,01 mii lei.
	 Cheltuielile bugetului local al Municipiului Brad pe anul 2024 se majorează cu suma de 1.019,01 mii lei la următoarele capitole bugetare:
 - 65.02. ”Învățământ” .............................................................       960,00 mii lei;
- 70.02. ”Locuințe, servicii și dezvoltare publică” .....................       59,01 mii lei.
Se suplimentează următoarele Titluri bugetare:
 - ”Proiecte cu finanțare nerambursabilă” aferent Capitolului bugetar ”Locuințe servicii și dezvoltare publică” cu suma de 275,13 mii lei provenită din plăți efectuate în anul precedent și recuperate în anul curent;
- ”Bunuri și servicii” aferent Capitolului bugetar ”Locuințe servicii și dezvoltare publică” cu suma de 0,70 mii lei provenită din plăți efectuate în anul precedent și recuperate în anul curent;
- ”Cheltuieli de capital” aferent Capitolului bugetar ”Transporturi” cu suma de 0,95 mii lei provenită din plăți efectuate în anul precedent și recuperate în anul curent.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale H.G. nr. 177/2024 privind repartizarea pe unităţi/subdiviziuni administrativ-teritoriale şi pe unităţi de învăţământ preuniversitar de stat a sumei, prevăzută în bugetul de stat pe anul 2024, pentru finanţarea Programului naţional "Masă sănătoasă", ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

